Foto: REUTERS AQShning Ostin shahrida so‘nggi bir necha kun davomidagi oltinchi portlash yuz berdi, deb xabar qilmoqda Reuters. «Ostin politsiyasi Brodi-leyndagi 9600 mavzesida portlash ro‘y bergani haqidagi xabarlardan so‘ng tegishli choralarni ko‘rmoqda», - deyiladi xabarda. Politsiya fuqarolardan bu tumanni chetlab o‘tishni so‘ragan. Avvalroq Ostinda bir sutka ichida ikkita posilka portlab ketgani, oqibatida ikki kishi halok bo‘lgani va yana ikki inson jarohat olgani haqida xabarlar tarqalgandi. Ayni damda yangi portlashning avvalgilariga aloqasi bor yoki yo‘q ekani noma’lum bo‘lib turibdi.